स्कारफ़ॉल - द रॉयल कॉम्बैट

स्कारफ़ॉल - द रॉयल कॉम्बैट , सूरत स्थित गेमिङ्ग और आईटी सेवा प्रदाता कम्पनी XSQUADS टेक प्राइवेट लिमिटेड द्वारा विकसित एक भारतीय ऑनलाइन मल्टीप्लेयर बैटल रॉयल गेम है।  यह गेम सर्वप्रथम एण्ड्रॉइड के लिये 25 अक्टूबर 2019 को प्ले स्टोर पर और शीघ्र ही बाद में ऐप्पल के आईओएस पर जारी किया गया था।

चुने गये मोड के आधार पर, खिलाड़ी परित्यक्त और वास्तविक जीवन स्थान के मानचित्र पर उतरते हैं, जहाँ उन्हें शस्त्रों और विभिन्न आपूर्ति की खोज व एकत्रित करने की आवश्यकता होती है। उन्हें अपने सभी शत्रुओं को समाप्त करके विजेता बनने के लिये जीवित रहना पड़ता है। दिसम्बर 2020 तक 20 लाख मासिक सक्रिय उपयोगकर्ताओं के साथ स्कारफ़ॉल को 50 लाख से अधिक बार डाउनलोड किया गया है।

गेमप्ले 
स्कारफ़ॉल में लास्ट मैन स्टैण्डिङ्ग गेम फ़ॉर्मेट के साथ मल्टीप्लेयर गेमप्ले की सुविधा है। 48 खिलाड़ी द्वीप या अन्य वास्तविक जीवन स्थान मानचित्रों पर उतरते हैं, जहाँ उन्हें अस्तित्व के लिये लड़ाई लड़ने की आवश्यकता होती है। खिलाड़ी मैच एकल (सोलो), द्वि (डुओ) या समूह (स्क्वाड) में खेल सकते हैं।

बाहरी कड़ियाँ 

 आधिकारिक वेबसाइट
 XSQUADS टेक प्राइवेट लिमिटेड